Endama Têgêrayîşê Wendekaran ê Sosyalîstan Dersime Konak 3 serran ra naya Zîndanê Riha de bi îdîaya 'endamîya rêxistine' tepişte ya. Roniştişê dewaya Dêrsime Konak ewro Dêrsim de do bêro kerdene. Apê Dêrsime Mîthay Konako ke astengdar o, pê waştişê edaletî Xozatî ra ver bi Edlîyeyê Dêrsimî dest pê rayraşîyayîşêkî kerd.
Mîthato ke pê sandalyaya xo ya bitekere dest pê rayraşîyayîşî kerd da zanayene ke birarkênaya ci Dersime seba ke tewra çalakîyanê 8ê Adare bîye û verê fotografê Sakîne Cansiz de dîmenê ci esto yena tepiştena. Mîthatî vat: ''Vera dewaya ci taloq bena. Delîl, dokument û ciza çin ê la Dersime tepişte ya. Her reye şahîdê nimitkeyî yenê la ê birarkênaya mi zî nas nêkenê. Seba ke birarkênaya mi 3 serran ra nata bi hawayêkê bêhuqûq û bêheqî yena tepiştene ez na çalakîye kena.''
Roniştişê dewaya Dersime Konak Mehkemeya Dêrsimî de do ewro  bêra dîyene.
